ઈશ્વરચંદ્ર વિદ્યાસાગરની તૂટેલી મૂર્તિ સાથે મમતા બેનરજી

પશ્ચિમ બંગાળના પાટનગર કોલકાતામાં સાતમા અને આખરી તબક્કાના મતદાન પહેલાં ભાજપના અધ્યક્ષ અમિત શાહના રોડ શો દરમિયાન થયેલા હંગામા અને તોડફોડ બાદ વિદ્યાસાગર રાતોરાત મોટો મુદ્દો બની ગયા છે. 

આ તોફાન દરમિયાન અખિલ ભારતીય વિદ્યાર્થી પરિષદ (એબીવીપી)ના કથિત સમર્થકોએ કૉલેજ સ્ટ્રીટ વિસ્તારમાં આવેલી વિદ્યાસાગર કૉલેજમાં ઘૂસીને ન માત્ર તોડફોડ કરી, પરંતુ ત્યાં સ્થાપિત ઈશ્વરચંદ્ર વિદ્યાસાગરની એક મૂર્તિને પણ તોડી નાખી હતી. 

મુખ્ય મંત્રી અને તૃણમૂલ કૉંગ્રેસનાં પ્રમુખ મમતા બેનરજીએ તુરંત જ આ મુદ્દાને બંગાળના લોકોની ભાવનાઓ સાથે જોડતા તેને એક મુદ્દો બનાવી દીધો હતો. 

તેમણે ભાજપ પર બંગાળના મહાપુરુષોનું અપમાન કરવાનો આરોપ લગાવ્યો છે અને કહ્યું છે કે મૂર્તિ તોડનારોઓને છોડવામાં નહીં આવે. 

કોણ છે ઈશ્વરચંદ્ર વિદ્યાસાગર

26 સપ્ટેમ્બર, 1820માં પશ્ચિમ બંગાળના મિદનાપોર જિલ્લાના નાનકડા ગામમાં એક ગરીબ બ્રાહ્મણ પરિવારમાં જન્મેલા ઈશ્વરચંદ્ર આગળ જતાં એક મહાન સમાજ-સુધારક, શિક્ષણશાસ્ત્રી અને સ્વતંત્રતા સેનાની તરીકે વિખ્યાત બન્યા હતા. 

તેમણે મહિલા શિક્ષણને પ્રોત્સાહન આપવાની સાથે-સાથે વિધવાવિવાહના સમર્થનમાં પોતાનો અવાજ ઉઠાવ્યો હતો. 

ઈશ્વરચંદ્ર માનતા હતા કે અંગ્રેજી અને સંસ્કૃત ભાષાઓના જ્ઞાનના સમન્વયથી જ ભારતીય અને પાશ્ચાત્ય પરંપરાઓનું શ્રેષ્ઠ જ્ઞાન હાંસલ કરી શકાય છે. 

ગામમાં શરૂઆતના શિક્ષણ બાદ ઈશ્વરચંદ્ર પિતા સાથે કોલકાતા આવી ગયા હતા. તેઓ અભ્યાસમાં ખૂબ તેજ હતા અને અન્ય સાથીઓના મુકાબલે તેઓ જલદી શીખી લેતા હતા. 

અભ્યાસમાં ખૂબ જ હોશિયાર હોવાના કારણે તેમને ઘણી સ્કૉલરશિપ મળી હતી. જેના કારણે તેમને વિદ્યાસાગરની ઉપાધિ આપવામાં આવી હતી. 

વર્ષ 1839માં વિદ્યાસાગરે કાયદાનો અભ્યાસ પૂર્ણ કર્યા બાદ 1841માં માત્ર 21 વર્ષની ઉંમરે ફોર્ટ વિલિયમ કૉલેજમાં સંસ્કૃત વિભાગના વડા તરીકે કામ શરૂ કર્યું હતું. 

વર્ષ 1849માં એક વાર તેઓ ફરી સાહિત્યના પ્રોફેસર બન્યા અને સંસ્કૃત કૉલેજમાં જોડાયા હતા. 

પોતાના સમાજ સુધારણા અભિયાન અંતર્ગત ઈશ્વરચંદ્ર વિદ્યાસાગરે સ્થાનિક ભાષા અને છોકરીઓના શિક્ષણ માટે સ્કૂલો ખોલવાની સાથે કોલકાતામાં મેટ્રોપોલિટન કૉલેજની સ્થાપના કરી હતી. 

આ સ્કૂલોને ચલાવવા બાંગ્લામાં શાળાનાં બાળકો માટેનાં પુસ્તકોના વેચાણમાંથી તેઓ નાણાં મેળવતા હતા. 

તેમના અથાગ પ્રયત્નોના કારણે વિધવા પુનર્વિવાહ કાયદો-1856 પસાર... \n\nમને ઉપરના લેખ માટે સારું શીર્ષક આપો.
ઈશ્વરચંદ્ર વિદ્યાસાગર : જેમના નામ પર શાહ અને મમતા આમને-સામને આવ્યાં